རི་བོང་གིས་སེང་གེ་དེ་ཁྲོན་པ་ཤིན་ཏུ་གཏིང་ཟབ་མོ་དེ་བསྟན་ནས།འདིའི་ནང་ན་འདུག་ཅེས་བཤད།སེང་གེས་ཁྲོན་པའི་ནང་དུ་མར་བལྟས་པ་ན།རང་གི་གཟུགས་བརྙན་ཆུ་ནང་དུ་གསལ་བ་མཐོང་བ་དང་།དེ་ནི་རང་ལ་འགྲན་སློང་མཁན་གྱི་དགྲ་བོ་དེ་རེད་བསམས་ཏེ།མཆེ་བ་གཙིགས་པ་ན།ཁྲོན་པའི་ནང་གི་གཟུགས་བརྙན་དེས་ཀྱང་མཆེ་བ་གཙིགས་པས།ང་རྒྱལ་ཤིན་ཏུ་ཆེ་བའི་སེང་གེ་དེ་ཁོང་ཁྲོ་རབ་ཏུ་ཁྲོས་ཏེ་མར་ཁྲོན་པའི་ནང་མཆོངས་ནས་ཤི་བ་རེད།དེ་ནས་བཟུང་རི་བོང་ལ་ཐུབ་ཚོད་བྱེད་མཁན་མེད་པར་སྐྱིད་པོ་བྱས་ནས་འཚོ་བ་རོལ་ཏེ་བསྡད།